สำนักงานเขตบางซื่อโดยฝ่ายเทศกิจ  ขอชี้แจงตามเรื่องร้องเรียนดังนี้ 1. กรณีผู้ค้าหยุดขายวันจันทร์ เนื่องจากบนทางเท้า ต้องมีการทำความสะอาด เป็นประจำทุกสัปดาห์สัปดาห์ละ 1 วันโดยผู้ค้าบริเวณดังกล่าวได้ให้ความร่วมมือในการหยุดขายทุกวันจันทร์เพื่อร่วมกันทำความสะอาดไม่ให้มีคราบสกปรก  บนพื้นผิวทางเท้าหรือจุดที่ทำการค้า 2. กรณีผู้ค้าที่ชำระค่าปรับ 500 บาทไม่ใช่เป็นค่าที่ ขายของหรือขายสินค้า แต่เป็นค่าปรับในการ กระทำความผิด ตาม พรบ. รักษาความสะอาดฯ พ.ศ 2535 3. บริเวณหน้าทางเข้า-ออกสถานีรถไฟฟ้าบางซ่อน ต้องไม่มีผู้ค้าจำหน่ายสินค้าหรือตั้งวางวัสดุกีดขวางบริเวณทางเข้า-ออก สถานที่รถไฟฟ้าตลอดเวลา หากพบผู้ฝ่าฝืน เจ้าหน้าที่ต้องดำเนินการตามอำนาจหน้าที่ 4. ผิวจราจรบริเวณดังกล่าว ต้องไม่มีผู้ค้าในการจอดขายสินค้า ซึ่งได้รับการร้องเรียน ว่ามีผู้ค้าจอดขายของบนผิวจราจรทำให้การจราจรติดขัด และยังมีความผิดตาม พรบ. รักษาความสะอาดฯ 2535 ซึ่งห้ามจำหน่ายสินค้าบนผิวจราจรหรือทางสาธารณะ กรณีเจ้าหน้าที่พบเห็นต้องดำเนินการตามอำนาจหน้าที่
ร้านขายของกินบนฟุตบาท หลังจากลง Mrt บางซ่อน พ่อค้าแม่ค้าไม่ได้ขายวันจันทร์ และ โดนเทศกิจไล่ถ้าไม่ยอมเก็บของออก เอารถมายกออกเลย มีพ่อค้าท่านนึงแจ้งว่าเขาก็จ่ายรายเดือนล่ะ 300 บางคนจ่าย 500 ก็มีที่ เขาไม่มีที่ ทำให้ต้องโดนเทศกิจไล่ ถ้าไม่เอารถออก เอารถมายก ฝากผู้ว่าชัชชาติจัดการเทศกิจกลุ่มนี้หน่อยครับ พ่อค้าแม่ค้าก็พูดเรื่องการหยุดขาย 1 วันกระทบคนที่อยู่คอนโดข้างใน และรายได้ของพ่อค้าแม่ค้า
ขอบคุณสำหรับคำชี้แจงครับ ขอบคุณครับ